خو طاهر وکړاى شول چې بيله کومى انديښنى دجلال آباد په ښار کې په سياليو کې ګډون وکړي چېرته چې لا د افغان ستوري لپاره نوم ليکنې  دوام درلود. هغه په زړه لري چې د ٢ بجو د ليدنې لپاره د سهار په شپږو بجو راغلى و.  هغه وويل:" په هغه وخت کې ژمي و او هوا ډېره سړه وه. ما په بې صبري انتظار کاوه او لومړني کس وم چي هغوي زه په جلال آباد کې وليدم." په پايله کې کله چې هغه د لومړي ځل لپاره د سټيج پرسر ودريد، زړه يې په کوګل کې ټوپونه وهل او لاسونه يې ريږديدل. هغه ليدونکو ته وکتل او د "تاکه بهار مى آيد"(تر څو چې پسرلى راځى) دسندرې په ويلو يې پيل وکړ. اوريدونکو او د افغان ستوري  ژورى هيئت د هغه سندره او غږ خوښ کړ او هغه د ١٢ غوره سيالي کوونکو ډلې ته لاره وموندله.